**NATIONAL VOTER AWARENESS CONTEST**

“My Vote is My Future: Power of One Vote”

Election Commission of India (ECI) chuan National Voters’ Day, 2022 denchhenin, India rama voter te tan rampum huap inelna a buatsaih a. He inelna hi ECI programme pakhat Systematic Voters’ Education and Electoral Participation (SVEEP) hnuaia buatsaih niin, a tum ber chu kawng hrang hranga vote tin mai pawimawhna tarlan hi a ni.

He inelna hi kum bithliah awm lo a ni a. India ram mipui, thiamna leh theihna hrang hrang neite chochhuak tur leh, democracy tichak zual tura mi tam tak tel theihna tura buatsaih a ni. He inelna chungchang kimchang zawka tarlan nan ECI Website [**https://ecisveep.nic.in/contest**](https://ecisveep.nic.in/contest)chu siam a ni bawk.

**CONTEST TIMELINE:** January 25, 2022 – March 15, 2022

**THEME:** “My Vote is My Future: Power of One Vote”

**THEHLUHNA TUR**: [voter-contest@eci.gov.in](mailto:voter-contest@eci.gov.in)

**INTIHSIAKNA TURTE:**

1. Quiz Contest
2. Song Contest
3. Video Making Contest
4. Poster Design Contest
5. Slogan Contest
6. **Quiz Contest:**

Electoral Process chungchang hriatna kawnga inelna tur a ni

* He inelnaah hian Electoral Roll, EVM & VVPAT, Election Law, IT Applications, Indian Election History leh voter te tana hriattur pawimawh hrang hrangah te zawhna siam a ni.
* Level pathum (3) heng – Easy, Intermediate leh Difficult te awmin, level tinah hian question 20 theuh a awm a, heng question te hi minute 10 chhunga chhan zawh hman tur a ni. Level sang zawk thleng turin participant te chuan question 20 zinga 7 tal an chhan dik a ngai a ni.
* Participant te chuan level an zawh ve leh an score zat an en nghal zel thei ang a, an tihthat dan azirin an social media-a tarlan theih tur badge an dawng dawn a ni.
* Question chhang dik hnem ber tura hun hmang tlem ber chu chak a puan a ni ang.
* A chunga level pathum zo hrim hrim te chuan e-Certificate an dawng bawk ang.

1. **Song Contest:**

Hei hi hla phuah leh sak lama inelna tur a ni a, Classical leh Contemporary (tunlai), Rap te a theih vek a ni.

* Hla te hi “My Vote Is My Future” theme hawi a ni tur a ni.
* Hla phuahtu leh satu te chuan musical instrument an duh ber an hmang thei ang.
* Hla te hi minute thum (3 minutes) aia rei lo tur a ni.

1. **Video Making Contest:**

* Video hi minute khat (one minute) aia rei lo tur a ni.
* Video Making Contest bikah hi chuan Theme awmsa (My Vote is My Future) mai bakah a hnuaia theme te pawh hi hman theih a ni:

1. Importance of Informed & Ethical Voting (Inducement Free Voting) – Midang thlemna leh hruaipenna ni lova, mahni ngaihtuahna fim hmanga vote thlak pawimawhna
2. Power of Vote: Displaying Importance of voting for Women, Persons with Disabilities, Senior Citizens, Young & First Time Voters – Vote thiltihtheihna: Hmeichhia, Pianphunga rualbanlo, kum upa zawk, vote nei thar leh voter naupang zawk te tana vote thlak pawimawhna
3. **Poster Design Contest:**

* Hei hi Theme behchhana poster insiamsiakna tur a ni a. Miin poster an lo hmuh a, vote mal tin pawimawhna chungchanga rilru leh ngaihtuahna an lo sen theihna tur chi Poster siama inelna tur a ni.
* Kutziak (Sketch), rawng hnawih (Paint) leh Digital poster te thehluh theih vek a ni a. Poster chu fiah tha tak a ni tur a ni.
* Intihsiaknaa lut te chu ECI in multimedia voter awareness campaign a buatsaihah a hmang thei ang.

1. **Slogan Contest:**

Thuziak thiam leh tui zawng zawng te chu Slogan Contest a tel tur hian sawm an ni.

**CONTEST CATEGORIES:**

Contest pathum heng - Song Contest, Video-making Contest leh Poster Design Contest te chu hetiang hian category pathumah then a ni:

1. Amateur
2. Professional
3. Institutional

Participant te chuan an tel duhna category an thlang thei ang.

**Amateur:** Nuam tihzawng leh tuina a nih vanga zai/poster design/video siam te lo ti ve thin, sum lakluhna bulpui ber erawh thil dang ni si te chu Amateur anga chhiar an ni.

**Professional:** Hei hian eizawnna atana zai/poster design/video siam hmang te leh, sum lakluhna bulpui bera hmangte a huam. Professional Category a tel te chuan Professional an ni tih tilang thei Certificate neih tur a ni.

**Institutional:** Zirna in hrang hrang heng school, college, university te leh Central or State sawrkar hnuaia Organization in register te chu Institutional Category hnuaiah an tel thei a ni.

**TEL DAN TUR (HOW TO PARTICIPATE) :**

1. Participant te chuan a hnuaia ECI website tarlanah hian intihsiakna dan leh dun kimchang an en thei ang:

[**https://ecisveep.nic.in/contest**](https://ecisveep.nic.in/contest)

1. Participant chuan a hming, phone number leh address bakah a thil thehluh sawifiahna tawite a ziak tel ang.
2. A mimal chanchin (details) leh intihsiaknaa a thehluh turte chu a hnuaia email id tarlanah thawn tur a ni

[**voter-contest@eci.gov.in**](mailto:voter-contest@eci.gov.in)

1. Email subject-ah chuan a telna **contest** hming (Quiz Contest/Song Contest/Video Making Contest/Poster Design Contest/Slogan Contest) leh **Category** hming (Amateur/Professional/Institutional) te chiang taka tarlan tur a ni.
2. Quiz Contest bik hi chu point no. (i) a contest website tarlan kaltlangin tel theih a ni.

**LAWMMAN (AWARDS & RECOGNITION):**

Song contest, Video-making contest leh poster design contest te hi category pathum – Amateur, Professional leh Institutional category ah te then hran a ni a. Heng Category ah hian lawmman pakhatna atanga pathumna siam theuh a ni. Tin, Institutional Category ah hian special mention (consolation prize) pali awmin, Amateur leh Professional category ah te pathum ve ve a awm thung ang.

**SONG CONTEST:**

|  |  |  |  |  |
| --- | --- | --- | --- | --- |
| **Category** | **First Prize** | **Second Prize** | **Third Prize** | **Special Mention** |
| Institutional | 1,00,000 | 50,000 | 30,000 | 15,000 |
| Professional | 50,000 | 30,000 | 20,000 | 10,000 |
| Amateur | 20,000 | 10,000 | 7,500 | 3,000 |

**VIDEO MAKING CONTEST:**

|  |  |  |  |  |
| --- | --- | --- | --- | --- |
| **Category** | **First Prize** | **Second Prize** | **Third Prize** | **Special Mention** |
| Institutional | 2,00,000 | 1,00,000 | 75,000 | 30,000 |
| Professional | 50,000 | 30,000 | 20,000 | 10,000 |
| Amateur | 30,000 | 20,000 | 10,000 | 5,000 |

**POSTER DESIGN CONTEST:**

|  |  |  |  |  |
| --- | --- | --- | --- | --- |
| **Category** | **First Prize** | **Second Prize** | **Third Prize** | **Special Mention** |
| Institutional | 50,000 | 30,000 | 20,000 | 10,000 |
| Professional | 30,000 | 20,000 | 10,000 | 5,000 |
| Amateur | 20,000 | 10,000 | 7,500 | 3,000 |

**SLOGAN CONTEST:**

|  |  |  |  |
| --- | --- | --- | --- |
| **First Prize** | **Second Prize** | **Third Prize** | **Special Mention (mi 50 hnenah)** |
| 50,000 | 30,000 | 20,000 | 10,000 |

**QUIZ CONTEST:**

Lawmman dawngtute chuan ECI atangin bungrua tha tak tak an dawng ang a, level pathum (easy, intermediate, difficult) zo hrim hrimten e-certificate an dawng bawk ang.

**GENERAL TERMS & CONDITIONS:**

1. Intihsiaknaah hian March ni 15, 2022 thleng [voter-contest@eci.gov.in](mailto:voter-contest@eci.gov.in) ah thehluh theih a ni.
2. Hnam leh chi, sakhua, culture leh political party lam hawi tawngkam mawi lo leh pawisawi thei te chu pawm a ni lo ang.
3. Participant pakhatin contest pakhatah entry pakhat zel a thehlut thei. Pakhat aia tam a thehluh a, hriatchhuah a nih chuan a thehluh zawng zawng chu Invalid Entry ang a ngaih sak a ni ang. (Contest hrang hrang panga a awm a, contest tinah hian entry pakhat zel thehluh theih a ni)
4. Video Making Contest, Song Contest leh Slogan Contest ah te hian India danpui Eight Schedule a Official language 22 zinga engpawh hman theih a ni. (Official Language-ah hian Hindi a tel a, English leh Mizo a tel lo thung a. ECI lamin English a entry thehluh an phal leh tak avangin Mizoram atanga tel tur tam ber chuan English emaw, Hindi emaw kan hman a rinawm).

* Official Language 22 te chu: Assamese, Bengali, Gujarati, Hindi, Kannada, Kashmiri, Konkani, Malayalam, Manipuri, Marathi, Nepali, Oriya, Sanskrit, Sindhi, Tamil, Telegu, Urdu, Bodo, Santhali, Maithili, Dogri te an ni.

1. Intihsiakna thenkhat tihdanglam emaw, cancel emaw thlengin ECI in thuneihna a nei ang a. Intihsiakna kaihhnawih inhnialna/intihbuaina a awm chuan ECI thutlukna chu sawi buai theih a ni lo ang.
2. Participant te chuan anmahni irawm chhuak (original) chauh thehluh tur a ni a, midang tih copy (plagiarize) loh tur a ni. Mi tihsa mahni tih anga tarlan hi Indian Copyright Act, 1957 in a khap a ni.
3. Intihsiaknaa entry thehluhte chu ECI ta a ngaih nghal a ni ang a, a duh angin a hmangin a tidanglam thei ang.
4. ECI in intihsiaknaa lawmman dawngtu thlang turin Jury a ruat ang a, endik nawn dil phal a ni lo.